Agorà b&b Trani Itàlia - Ofertes d'hotels amb els MILLORS DESCOMPTES EN LÍNIA\nvia Calatafimi, 94, Trani, Trani, Itàlia, 76125 - Veure al mapa\n"Spacious, comfortable and clean room. The owner was very fri..."\nPer als viatgers què vulguin captar les imatges i els sons de Trani, Agorà b&b és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Agorà b&b, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. A l'hotel s'hi pot gaudir d'unes comoditats de primera classe com magatzem d'equipatge, transport hotel/aeroport, instal·lacions per a reunions i banquets , centre de negocis, premsa.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, aparell de televisió LCD/pantalla de plasma, articles de tocador per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Trani, faci de Agorà b&b la vostra llar.\nTots els tipus de viatgers (95) Parelles (67) Viatgers en solitari (14) Famílies amb infants petits (4) Famílies amb infants grans (6) Grups (4)


L'associacionisme i el voluntariat a la Noguera\nLa comarca de la Noguera se situa a l'oest de Catalunya, la seva capital és Balaguer i consta de 30 municipis i un total de 40.213 habitants. Les ciutats més poblades després de la capital són Artesa de Segre, Ponts, Albesa, Vallfogona de Balaguer i Térmens.\nOfereix un gran ventall de possibilitats a l’hora de visitar-la. La zona nord o Noguera Alta desplega un paisatge que acull paratges i racons d’interès històric, natural i d’oci. A la Noguera Baixa el paisatge canvia radicalment i s’hi estenen grans planures amb un gran nombre de camps de conreu de secà i regadiu.\nLa comarca és coneguda pel Parc Astronòmic del Montsec, un indret únic a Catalunya per a la instal·lació d'equipament astronòmic professional i per a un centre de docència i divulgació de l'astronomia.\nAquesta comarca té un gran teixit associatiu que tot seguit us presentem.\nEntitat situada a Vilanova de la Sal que es dedica a la formació i a la restauració de patrimoni ambiental. Compta amb programes desenvolupats amb persones voluntàries.\nAltres entitats ambientals de la comarca: Agrupació de Defensa Forestal del Mig Segre, Cel i terra amics de la natura (CITAN).\nEntitat sense ànim de lucre que busca promoure la cultura africana amb tota la seva diversitat, facilitar la integració dels nouvinguts en la societat catalana i ajudar als membres que estiguin passant per un problema econòmic, de salut, judicial o laboral.\nAltres entitats internacionals de la comarca: Associació Cultural Senegalesa de Balaguer i Comarca.\nL'Associació Salut Mental La Noguera és una entitat privada sense ànim de lucre, creada per l’iniciativa dels familiars de persones diagnosticades d’un trastorn mental que viuen a la comarca de la Noguera i amb el suport de l’Associació Salut Mental Ponent de Lleida, per tal de crear un ambient d'ajuda mútua i amb la finalitat de millorar la situació social de la persona amb trastorn mental, oferir serveis i assessorament a ells, a les seves famílies i persones interessades amb el col·lectiu.\nNexes Socials està format per persones sensibilitzades envers necessitats avui emergents, des d’un punt de vista social, ambiental i comunitari. Són professionals del món social, artístic, educatiu i terapèutic disposats a acompanyar processos col.lectius de dinamització sociocomunitària.\nÉs una entitat no lucrativa d’acció social de l’Església Catòlica, realitzen un servei desinteressat, lliure, gratuït i responsable en benefici de la comunitat a tota la comarca.\nLa Creu Roja compta amb seu a La Noguera, amb l'objectiu d'atendre i vetllar per les famílies i els col·lectius més necessitats de la comarca.\nAltres entitats de la comarca: Mans Unides Balaguer, Taula d'Entitats de Balaguer del PDC de La Noguera, Caritas de Balaguer, Caritas de Bellcaire d'Urgell i Caritas de Ponts\nEl centre, situat a Balaguer, aplega infants, adolescents i joves per a viure el temps lliure d'una forma diferent, amb sentit, cercant com a últim objectiu l'educació en el lleure i sense afany de lucre.\nEs tracta d'una associació de Balaguer formada per dones i homes que volen la igualtat, l’apropament i el coneixement entre cultures.\nDóna Pas és una entitat sense ànim de lucre que treballa a través de quatre eixos generals: Sensibilització i consciència social, Intercanvi cultural, Codesenvolupament i Participació ciutadana.\nÉs una associació de Balaguer a favor de les persones en situació d’atur de les terres de Ponent. Se centren en les persones que estiguin en situació d'atur, busquen ser un espai de trobada, catalitzador de les diferents idees i energies dels veïns i veïnes, així com d'entitats, empreses locals, i administracions.\nAgrupament Escolta i Guia Mare de Déu del Pla\nEl Cau d'Artesa de Segre està format per més de 20 caps i prop de 70 nens i nenes de tot el municipi i rodalies. Però per poder fer una bona feina, els agrupaments, es divideixen en direcció, caps i branques en funció de l'edat dels nens i nenes.\nAltres entitats de la comarca: Associació de dones d'Almatà, Banc del Temps La Noguera, Associació solidària "Els Bitxos" per la protecció dels infants i adolescents de La Noguera, Associació de Joves de Balaguer, Associació de Lleure La Bufera, Associació de Dones del Mig Segre, Associació de Dones de la Vall d'Àger, Associació Juvenil d'Activitats de la Vall d'Àger, Associació de Gent Gran "Germanor" de Camarasa, Associació de Dones de Camarasa.\nL’Associació cultural Grup d’Art 4 és una entitat balaguerina sense cap ànim de lucre formada a finals de 1997 que es dedica a promocionar la cultura a través de xerrades, presentacions de llibres, exposicions pictòriques d’artistes locals i d’arreu i sobretot la música amb el concurs-concert internacional de cant líric “Germans Pla. Ciutat de Balaguer” que any rere any té més seguidors.\nL'Orfeó Balaguerí és una associació cultural formada el 1921 per socis protectors i socis cantaires amb la ferma vocació i principis de vetllar per la cultura musical i la catalanitat arreu.\nEs tracta d'una revista nascuda ja fa més de 30 anys que a més d’informar del dia a dia de la comarca i fer una tasca important per la recuperació de la seva història, promou una bona colla d´iniciatives encaminades a aconseguir un millor futur pel bé del país i de la seva gent.\nLa Fundació Privada Arnau Mir de Tost és una entitat sense afany de lucre creada el 2009, els seus objectius són: defensar, conservar, estudiar, promocionar i potenciar el patrimoni cultural, històric, artístic i natural de la Vall d’Àger.\nAltres entitats de la comarca: Ball de Bastons del Casal Pere III, Coral Pontsicana, Sofre, dimonis de Ponts, Grup de Caramellaries de Ponts, Colla Gegantera de Ponts, Colla Sardanista Fonts de Vallda, Associació Cultural Vallsonora, Pessebre vivent de Camarasa, Associació artesenca per les arts, Associació cultural "La Palanca", Associació cultural "La Roureda", Associació d'amics del Castell de Montmagastre, Grup de caramelles "La Dàlia blanca".\nFestival de Vallsonora\nEl Vallsonora és un festival de música i cultura que té lloc durant un cap de setmana a la Vall d’Àger, per a descobrir els artistes més emergents i creatius de l’escena independent en espais únics i acollidors.\nLa Transsegre és la festa més important coneguda arreu de les Terres de Lleida i s'ha convertit gairebé en una festa major d'estiu col·lectiva que es desenvolupa a la ciutat de Balaguer. Calor, aigua, imaginació i un ambient festiu desbocat, són els principals ingredients d’aquesta festa, una celebració que reivindica la recuperació de l'espai natural del riu mitjançant un descens esbojarrat i no competitiu que cada any aplega més participants entusiastes.\nBiennal de gegants i capgrossos a Balaguer\nLa trobada es fa cada dos anys des de l’existència de la Colla Gegantera i Grallera de Balaguer. Hi participen més de vint Colles de diferents punts de la geografia catalana i de la Franja, fet que suposa una seixantena de gegants, més gegantons, capgrossos i altre bestiari que també es pot veure en aquesta trobada.\nL’Ajuntament d’Os de Balaguer i la Confraria de Campaners de Catalunya organitzen laTrobada de Campaners per retre homenatge a tots els Campaners, que amb la seva il·lusió i esforç permeten mantenir viu aquest ofici.\nAl voltant del 9 de novembre, la ciutat es vesteix de gala per celebrar la festa del seu patró, el Sant Crist, amb una programació d'actes tradicionals i festius. Les festes del Sant Crist, la Festa Major de Balaguer, conserven aquells ingredients de les festes tradicionals i tenen, com a principal característica, la col·laboració i organització d'una gran quantitat d'actes per part de les associacions, agrupacions i entitats de la ciutat.\nFestes del Ranxo de Ponts\nEl final del Carnestoltes de Ponts és una de les festes més singulars de Catalunya. Una renglera de 60 olles bullint i fent oloreta de brou preparen, des de les 6 h, l'últim àpat abans de la Quaresma, 'lo ranxo', una escudella grassa de pagès feta amb carn de porc, xai i vedella, col, cigrons, fesols, fideus, arròs, gallina, botifarra, entre molts altres productes.\nVallfogona de Balaguer celebra, cada segon divendres de maig, un ritual ancestral. Es tracta de la Plantada del Xop, una tradició local que gira al voltant d’un dels arbres propis de la conca del Segre. La Plantada del Xop és una cerimònia col·lectiva que consisteix en anar a cercar un dels altíssims pollancres que creixen a la conca del riu Segre al seu pas per Vallfogona de Balaguer, tallar-lo, escorçar-lo i transportar-lo fins a l’interior de la vila, on és replantat de nou.\nComarca Protagonista, noguera\nJordi Presas: "Enguany hem tornat als orígens més solidaris de la festa d'escudelles,...


El Consorci SIGMA controla la població de gavians a Olot\nComença el control de la població de gavians\nCal remarcar que arran de la situació provocada pel coronavirus, l’empresa que realitza les tasques de control de la població de gavians prendrà mesures de seguretat extraordinàries per garantir la seguretat de les persones dels domicilis on calgui fer alguna acció.\nA Olot ja es van realitzar les primeres actuacions de control l’any 2009 i s’han anat portant a terme fins a data d’avui. Així, els darrers anys s’han realitzat una mitjana de 30 puncions anuals. Tot i aquest esforç de control, la població d’aquesta au ha anat en augment.\nTenint en compte la importància de poder controlar el màxim de nius possibles, i la dificultat de poder fer una cerca exhaustiva pels teulats de la ciutat, els avisos ciutadans esdevenen una eina molt valuosa per conèixer la ubicació de nous nius. Per aquest motiu, si és té informació al respecte, cal adreçar-se al Consorci SIGMA, telèfon 972274871.\nReobertura dels serveis de deixalleria i recollida de voluminosos\nCrida per fer un bon ús de la deixalleria mòbil i voluminosos


Club Escacs Amposta: "El meravellós món dels escacs escolars", presentació a la Biblioteca\n"El meravellós món dels escacs escolars", presentació a la Biblioteca\nEl passat dissabte 24 de maig, a les 11:00 h, es va dur a terme la presentació del llibre "El meravellós món dels escacs escolars", a càrrec del seu autor, el MI Carlos Salgado.\nA la sala gran de la Biblioteca "Sebastià Juan Arbó" es van aplegar una 20 de persones, entre socis del club i alumnes de l'escola d'escacs.\nL'autor del llibre va explicar les seves motivacions a l'hora de redactar el llibre: la idea li va sorgir en intentar explicar el joc dels escacs a la seva filla de 3 anys. Es va trobar que la bibliografia per a l'ensenyança dels escacs està basada preferentment en l'òptica reglamentaria, fet molt feixuc per explicar i aprendre per a xiquets i xiquetes molt menuts.\nPer tal de fer-ho molt més amable i còmode va inventar-se un conjunt de contes i narracions imaginaries per explicar perquè hi ha peces negres i blanques, perquè hi ha reis i reines, perquè hi ha torres i cavalls, ... A la vegada, també va narrar històries per justificar i fer comprendre el moviment de les peces i inclús conceptes escaquístics més complexos com són l'enroc i el mat al pas.\nEl MI Carlos Salgado va explicar en la conferència que després de ser jugador de primer nivell, exercir com a àrbitre de torneigs i col·laborar en la formació d'àrbitres, actualment ha decidir centrar-se en l'ensenyança als xiquets i xiquetes, inclús de 3 anys, com va ser el cas de la seva filla. Utilitzant jocs tant senzills com jugar a que els més menuts es moguin per la quadrícula del paviment de l'escola d'acord amb els moviments de les torres, alfils i cavalls. És una manera en què els xiquets aprenen els moviments a la vegada que és van divertint.\nFinalment, els assistents van poder adquirir una còpia física del llibre a un preu de 15,00 €. L'autor va prometre que ens faria arribar el PDF del llibre per tal de poder-lo distribuir gratuïtament entre els socis del Club Escacs Amposta i alumnes de l'Escola d'Escacs. Es va acordar que, a finals de setembre de cara a l'inici del curs escolar, s'internaria tornar a fer la presentació a les escoles d'Amposta per tal d'apropar als xiquets i xiquetes ampostins al meravellós món dels escacs escolars.\nPublicat per Escacs.Amposta a 18:59


L’alumnat de l’IES Jaume I s’interessa per la gestió municipal de la Sostenibilitat :: elperiodic.com\n-L’alumnat de l’IES Jaume I s’interessa per la gestió municipal de la Sostenibilitat :: elperiodic.com\nLa regidora de Sostenibilitat, Patricia Folgueras, i el regidor de Territori, Jaime Peris, eren convidats esta setmana en l'IES Jaume I a contestar a una sèrie de preguntes i inquietuds de l'alumnat del centre, vinculades principalment a la Sostenibilitat. Els i les joves havien demanat al departament de Medi Ambient de l'Ajuntament d'Ontinyent poder resoldre alguns dubtes que els havien sorgit a partir del treball que estan elaborant per a la seua participació en el programa internacional "Nos Propomos" de Geografia, Educació i Ciutadania.\nFolgueras explicava que "hem anat a donar resposta a tots els dubtes que ens han transmès per a poder ajudar-los en el seu projecte. Com tenien moltes preguntes al voltant del riu Clariano i del funcionament dels contenidors de reciclatge de roba hem considerat que seria interessant que també ens acompanyaren l'agent rural del departament de Medi Ambient i un tècnic de l'empresa gestora dels contenidors Texlimca S.A." declarava la regidora.\nEncara que al principi només anaven a resoldre qüestions al voltant de la Sostenibilitat i el Medi Ambient, finalment els i les joves han pogut fer altres preguntes que els inquietaven al voltant del funcionament i les competències de l'ajuntament. Jaime Peris incidia en què "aquest tipus d'accions són molt importants perquè és necessari apropar les administracions al jovent d'Ontinyent i que coneguen com treballen".\nL'alumnat de l'IES Jaume I ja va viatjar a València, el passat dissabte, acompanyats del regidor d'Educació, Óscar Borrell per assistir a la presentació del projecte "Nos Propomos". L'institut participarà en aquesta iniciativa presentant una investigació de l'entorn del municipi en temàtica verda, en la qual s'abordarà aspectes com el futur del Pou Clar.


EUA restringeix l'ús d'una teràpia per l'alzheimer sobre onada de crítiques. | afabaix\nEUA restringeix l'ús d'una teràpia per l'alzheimer sobre onada de crítiques.\nFa un mes, l'Administració de Drogues i Aliments (FDA) va decidir aprovar l'ús d'aquest fàrmac.\nUn mes després de la seva aprovació, Estats Units ha decidit restringir l'ús de l'Aduhelm, un nou medicament per al tractament directe de l'alzheimer, i que ara només s'administrarà a les persones que han patit un deteriorament cognitiu lleu a causa de la malaltia.\nLa decisió arriba després d'una onada de crítiques de la comunitat científica, que ha qüestionat l'efectivitat de el nou fàrmac des que va ser aprovat fa un mes.\nEl canvi ho van anunciar en les últimes hores en un comunicat les farmacèutiques Biogen i Eisai, que han indicat que el seu objectiu és "aclarir" quin tipus de pacients es veuran més beneficiats.\nEn concret, la nova etiqueta de el medicament deixarà clar que l'administració de l'Aduhelm és apropiada per a persones que han patit un deteriorament cognitiu lleu a causa de l'alzheimer i estan en les primeres fases de la malaltia; però no s'ha provat la seva eficàcia en pacients amb símptomes més greus.\nAixò suposa un gran canvi pel que fa a les primeres recomanacions, que establien que Aduhelm podia tractar la malaltia de l'Alzheimer en general.\nFa un mes, l'Administració de Drogues i Aliments (FDA) va decidir aprovar l'ús d'aquest fàrmac a l'considerar que proporciona un "significatiu avanç terapèutic" en comparació amb altres tractaments per a l'Alzheimer, una malaltia que a EUA afecta a 6 , 2 milions de persones ja 44 milions a tot el món.\nDesprés de la seva aprovació, part de la comunitat científica va començar a criticar la decisió perquè no s'ha provat que aquest medicament reverteixi o s'alenteixi significativament la malaltia.\nLa FDA sí que creu que podria ajudar a aturar la malaltia perquè redueix les plaques beta amiloide, que són un signe de l'alzheimer; però diversos científics qüestionen que la reducció d'aquestes plaques tingui un impacte directe en la malaltia.\nDe fet, tres dels assessors externs de la FDA que van revisar l'eficàcia de l'fàrmac van renunciar als seus llocs després que fos aprovat.\nUn d'aquests assessors, el professor de medicina de la Universitat de Harvard Aaron Kesselheim, va dir a Twitter que els canvis eren un "pas benvingut" però va considerar que les autoritats nord-americanes i Biogen han de fer molt més per solucionar les "percepcions errònies" creades en voltant d'aquesta teràpia.


Explorem el Recinte Modernista de Sant Pau - Òmnium Cultural\n18 de març de 2018, 10:30 - 11:30 h\nAl Recinte Modernista de Sant Pau gaudirem de l’obra més important de Lluís Domènech i Montaner, un dels grans arquitectes del modernisme català, i coneixerem la història de la medicina a Barcelona. Els socis tenim l’oportunitat de fer aquest viatge de manera gratuïta. Reserveu lloc escrivint a [email protected].\nL’activitat sobre arquitectura del Ves de culT del mes de març ens porta al Recinte Modernista de Sant Pau per gaudir de l’obra més important de Lluís Domènech i Montaner, un dels grans arquitectes del modernisme català, i per ser testimonis del resultat d’un dels processos de rehabilitació més destacats dels últims anys a la ciutat de Barcelona.\nPodrem entrar al Pavelló de Sant Rafael, on s’ha fet una recreació històrica d’una sala de pacients dels anys 20 i on podrem veure com funcionava un pavelló de l’antic Hospital de Sant Pau a principi del segle XX, quina era la medicina que s’hi practicava i com era la Barcelona de l’època.\nEls socis tenim l’oportunitat de fer aquest viatge de manera gratuïta. Només cal que reserveu lloc escrivint a [email protected], indicant el vostre nom i quantes persones sereu. Els grups tenen un nombre de persones limitat, per això és important que reserveu aviat i que, si finalment no podeu venir, ens ho feu saber. Si som molts, programarem un segon dia per a la visita.


Reunió de les Associacions de Dones i Ajuntaments de l’Urgell | Consell Comarcal Urgell\nConsell Comarcal de l'UrgellNotíciesReunió de les Associacions de Dones i Ajuntaments de l’Urgell\nReunió de les Associacions de Dones i Ajuntaments de l’Urgell\nAvui, dijous 16 de febrer ha tingut lloc al Consell Comarcal de l’ Urgell, a Tàrrega, una reunió amb les presidentes de les associacions de dones i els responsables de l’àrea de la dona dels ajuntaments de l’Urgell.\nAquesta reunió es realitza dues vegades l’any i permet que el Consell Comarcal i les entitats de dones, juntament amb els ajuntaments, planifiquin actuacions adreçades a les dones. És un espai d’intercanvi d’idees i d’impressions per tal d’organitzar activitats coordinadament.\nLa reunió ha seguit l’ordre del dia, on la consellera de l’Àrea de la Dona, Laura Piera, ha presentat les propostes de formació i conferències per aquest any, així com l’acte de commemoració del Dia Internacional de les Dones, 8 de març.\nTambé s’han comentat que en breu sortiran les subvencions de l’Institut Català de les Dones, adreçades a les entitats de dones i ens locals. A banda, també ha explicat que el Consell Comarcal està elaborant el Pla de polítiques de dones de l’Urgell 2017-2020, que serà una bona eina de treball per implementar actuacions i polítiques de dones.


Flair Hotel zum Schiff Meersburg Alemanya - Ofertes d'hotels amb els MILLORS DESCOMPTES EN LÍNIA\nBismarckplatz 5, Meersburg, Meersburg, Alemanya - Veure al mapa\nMés informació sobre Flair Hotel zum Schiff\nAl visitar Meersburg, vosté es sentirà com a casa a Flair Hotel zum Schiff, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Flair Hotel zum Schiff és compromet a que la seva estada sigui el més còmoda possible. Per anomenar algunes de les comoditats de l'hotel, hi ha magatzem d'equipatge, aparcacotxes, instal·lacions per a reunions i banquets , restaurant, premsa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, servei de despertador, escriptori, mini bar a cada habitació. Les instal.lacions d'oci de l'hotel, que inclouen esports d'aigua (no motoritzats) estan dissenyades per escapar i relaxar-se. Gaudeixi d'incomparable serveis i d'una localització de prestigi a Flair Hotel zum Schiff.\nComentaris de Booking.com (1013)Comentaris d'Agoda (1)


Xerrada sobre les addiccions, a Maregassa\nL’Anna, una alumna, ho explicava així: “A la xerrada varem parlar sobre les drogues i varem veure un vídeo sobre les noies i els nois de la nostra edat que es droguen. Les drogues són el tabac, el haixix, l’alcohol, la xocolata, la maria, el cànnabis”.\n“Jo penso que les drogues són dolentes perquè et destrossen per dins i per fora, et fan sentir marejada i pots agafar càncer. Em sembla que els nois i les noies joves es droguen o bé perquè ho fan els amics o per sentir-se millor. Jo als 15 anys fumava perquè em sentia millor”.\n“Va ser una xerrada interessant i em va agradar molt”.\nAquesta xerrada, celebrada el divendres 20 de gener, fou la primera d’una sèrie que es durà a terme fins el final del curs. L’escola les organitza com a complement de la formació que imparteix. Hi col•laboren l’Anna Ribó, tècnica de salut de l’ajuntament de Badalona i el Néstor Espinach, infermer, com una tasca inclosa dins del Programa de suport a les escoles d’educació especial.\n“Dues noies del Consorci Badalona Sud ens van explicar el tipus de drogues que ens podem trobar i ens van donar consells. Per exemple, si s’ha pres alguna droga o s’ha begut massa i ens maregem, cal posar el noi o la noia de costat, estirat al terra, perquè no s’ofegui amb el vòmit o que, si conduïm, quan sortim de festa, no hem de beure alcohol”.\n“Alguns companys van explicar alguna cosa que els havia passat. Ens va agradar parlar d’això. No cal prendre res per passar-ho bé”, deia el Luis, un altre alumne.\nLes properes xerrades, realitzades per nous tècnics especialistes, tractaran sobre vida saludable i trastorns alimentaris, la seguretat a Internet i sobre sexualitat.


Si tens un nadó, no et pots perdre aquest espectacle a Lleida!\nTret de sortida a Lleida de l'espectacle per a nadons 'Aquarel·la'\nAmb un alt contingut artístic i multidisciplinari\nper Redacció 30/01/2020 18:20h\nL'Espai Orfeó de Lleida acull tres espectacles per a nadons de 6 mesos a 3 anys amb un alt contingut artístic i multidisciplinari que busquen estimular la creativitat, la imaginació i els sentits dels més petits.\nAquarel·la (diumenge 2 de febrer, 11.00 hores i 12.00 hores), primera proposta de la temporada d'Hivern, és un espectacle que desenvolupa petites històries que s'entrellacen a través de l'aigua en un mateix escenari: el mar. Es tracta d'un espectacle visual que juga i experimenta amb els colors, la llum, les ombres, el so i la paraula.\nLa segona proposta Xup-xup tindrà lloc el diumenge 1 de març\nLa segona proposta, Xup-xup tindrà lloc el diumenge 1 de març, (11.00 hores i 12.00 hores) i és un espectacle que neix a partir d'una idea molt senzilla: Tres cuiners elaboren un plat. Però, és precisament aquesta senzillesa la que esdevé en poesia. La tercera proposta, Galàctica tindrà lloc el diumenge 29 de març, (11 h i 12 h), i és una proposta de la companyia Clardelluna plena de música i de colors. Art escènic, audiovisuals i música es combinen a Galàctica, una festa per als sentits en la qual les nenes i els nens podran participar. Clown, paraula, imatges, poesia, música i cançons.\nDani Flaco presentarà el seu nou disc 'Al Alimón' a Lleida\n'Kàtia', un espectacle de teatre visual, dissabte a l’Escorxador\nNo et perdis l'espectacle de teatre visual que arriba dissabte a Lleida\nEl popular artista que presentarà el seu nou disc a Lleida


President Torra: "La lluita contra el feixisme i la ultradreta és indestriable de la lluita per la llibertat de Catalunya"\nEl cap de l’Executiu demana al president Pedro Sánchez “diàleg real, creïble i valent” sobre “temes concrets”\nAfirma que “és una llàstima que el PSC no doni suport als pressupostos de Catalunya, perquè són els més socials i responen al que considerem que és el motor de canvi del país: els drets socials”\nEl president Torra, durant la visita al Celler Cooperativa Agrícola de Batea. Autor: Andreu Puig\nEl president de la Generalitat, Quim Torra, ha afirmat avui que “la lluita contra el feixisme i la ultradreta és indestriable de la lluita per la llibertat de Catalunya”. I ha fet notar que “els drets civils, socials, humans i el dret a l’autodeterminació de Catalunya són un tot que va junt i no podem destriar una cosa de l’altra”. En aquesta mateixa línia, ha dit que el Govern es mostra “absolutament solidari i concernit per aquest augment de l’extrema dreta a l’estat espanyol” i ha afegit que “sempre ens preocupa qualsevol repunt del feixisme, a qualsevol lloc d’Europa”.\nEl cap de l’Executiu ha fet aquestes declaracions des de Batea, on ha inaugurat les obres d’ampliació del Celler Cooperativa Agrícola, en el marc de la visita que fa avui a les Terres de l’Ebre. A preguntes dels mitjans, el president s’ha referit a la propera reunió amb el Govern de Pedro Sánchez, de la qual espera “que el diàleg sigui real, creïble, valent, que anem molt més enllà de reunir-nos per parlar”. Quim Torra ha expressat la seva voluntat de “seguir aterrant al diàleg amb temes concrets” i ha posat en relleu que “nosaltres a cada reunió hem anat sempre amb papers i amb documents i propostes concretes”, mentre que “per part del govern espanyol mai han aportat res sobre la taula”.\nEn aquesta línia, Quim Torra s’ha referit als documents que està preparant el Govern de la Generalitat de cara a la reunió i ha dit que “s’estan perfilant en base al document de 21 punts” que li va lliurar el 20 de desembre, que s’agrupen en “tres grans conceptes: desfranquització d’Espanya i aïllament de l’extrema dreta, regeneració democràtica i exercici del dret a l’autodeterminació”.\nEls pressupostos més socials\nEl president també s’ha referit a unes declaracions del primer secretari del PSC, Miquel Iceta, en què vinculava el suport als pressupostos de la Generalitat al del PDeCAT i ERC als comptes de l’estat. Ha dit que “és una llàstima que el PSC no doni suport als pressupostos de Catalunya, perquè són els més socials de tots els que s’han presentat i responen al que considerem que és el motor de canvi del país, que són els drets socials”. També ha recordat que en el proper Consell Executiu es presentarà el projecte de llei Òmnibus per recuperar totes les lleis suspeses pel TC.\nRespecte al suport als pressupostos de l’estat, ha preguntat: “Han sortit els presos polítics de la presó? Han tornat els exiliats? Ha fet el president Sánchez cap moviment sobre l’exercici del dret a l’autodeterminació de Catalunya? Crec que les respostes són no i, per tant, la nostra resposta als pressupostos d’Espanya segueix sent no”.\nCondol per la mort de Ramon Folch i Camarasa\nD’altra banda, Quim Torra ha lamentat la mort de Ramon Folch i Camarasa, de qui ha dit que va ser un escriptor i traductor “notabilíssim”, que va guanyar els premis més importants de la literatura catalana. També ha assenyalat que va ser un “traductor excel·lent”, d’obres com Homenatge a Catalunya, Un món feliç o Retorn a Brideshead. L’ha definit com “un home amb una gran humanitat i un sentit de l’humor excel·lent” i ha recordat que el va conèixer personalment i hi van parlar en vàries ocasions. “En tinc un record molt entranyable”, ha manifestat, i ha tingut paraules de condol i d’acompanyament per la seva família.\nVisita al celler JPG 543KB\nVisita al celler JPG 384KB\nVisita al celler JPG 482KB


Amèlia Homs Ferrer: “Si em diuen tanca els ulls i pensa que ets a un lloc meravellós a l’hemisferi nord, em trobaries a Altafulla” - Altafulles.cat\n13 març 2021 | Entrevistes | 2 |\n⏱ 18 min.\nEls éssers humans també mudem la pell, tot i que metafòricament, cada cop que decidim canviar d’aires i, conseqüentment, de paisatge, poble i país. Sense anar més lluny, qui els parla té clar que es jubilarà a Itàlia però ara toca centrar-nos en la protagonista d’aquesta història que va saltar a un lloc més llunyà, molt més llunyà.\nL’Amèlia (esquerra) i la seva amiga i sòcia Ellen, al Cap Reinga, el punt més al nord de tota Nova Zelanda i espai i on, espiritualment, els Māori venen a passar els últims moments en aquest món abans que els esperits volin de tornada al lloc d’on van venir, a Hawaiki.\nL’Amèlia Homs va néixer a Manresa però és una coneixedora a fons de les nostres comarques. S’estima molt la ciutat de Reus, sent passió per altres indrets com Tarragona, Mont-roig del Camp o Cambrils, però on ve cada any a passar uns dies de vacances és a Altafulla, el seu petit paradís. I no ve d’a prop… perquè l’Amèlia va optar per refer la seva vida i plantar arrels a Nova Zelanda. Allí viu, creix i treballa a l’única agència catalana de viatges d’aquell país que sempre ens ha semblat tant llunyà.\nNo sé si la frase “de Madrid al cielo” és certa però, havent parlat amb l’Amèlia, tinc clar que “de Nova Zelanda al món” si que és real i ben bella. Si aneu a Nova Zelanda pregunteu per l’Amèlia. Abans, però, què us sembla si la coneixem molt més a fons tot llegint aquesta entrevista i mirant la gran selecció de fotos que ens ha regalat? Som-hi.\nAmèlia, què hi fa una catalana de Manresa i amant d’Altafulla a Nova Zelanda? Quan hi arribes, com i perquè?\nDoncs des de fa 17 anys, visc a Aotearoa participant d’aquesta societat fascinant i recorrent el país constantment mentre aprenc i gaudeixo d’uns paisatges espectaculars, com és possible fer una vida més justa per a tots els diferents grups que construïm aquest país. Tan allunyada de la forma de fer mediterrània, i molt influïda evidentment per la cultura Māori. El meu afany de compartir aquestes meravelles, que no podia quedar-me només per a mi, fa que juntament amb la meva sòcia Ellen Yule, qui ja havia fundat la nostra empresa 2WAYS Tours al 2002, organitzi viatges únics i personalitzats arreu del país, cursos d’anglès, i altres disciplines com cursos d’enologia, gastronomia, fotografia, joieria, surf, etc.. per als nostres clients catalans i d’arreu del món de parla hispana i xinesa.\nEls Llacs de blau intens davant el Aoraki-Mt Cook, la muntanya més alta de tota Austalàsia. Aquesta zona està declarada Nit patrimoni de la Humanitat.\nA banda de moltes tasques de voluntariat arreu del país, la majoria de caire medi ambiental, estic molt en contacte amb les comunitats Māori i aprenc des de teixits, medecina indígena, la llengua, clar està i música. Visc aquí amb la visió i propòsit de construir lligams, donar la possibilitat als nostres clients de viure realment Nova Zelanda des de dins, amb tots els contactes que hem fet durant tants anys perquè puguin sentir-se a casa, una casa als antípodes. I realment tothom deixa una part del seu cor per sempre a Aotearoa.\nVaig arribar al 2004. Vaig sortir de Barcelona el 8 de març; després d’un viatge per tota Austràlia de gairebé 3 mesos fet uns anys abans, I vaig sentir que el país del costat (nosaltres els diem des de Nova Zelanda, la “nostra Illa” de l’oest J) sentia molta curiositat per un país on semblava que les dones eren respectades d’una forma contundent, oficialment i amb accions més reals; va ser a Nova Zelanda on es va reconèixer el vot per a les dones en eleccions generals per primer cop al món.\nEm vaig quedar immediatament enamorada de la societat d’aquest país. Però jo crec que Nova Zelanda em va triar a mi. La veritat és que en el mateix moment de posar els peus a terra a l’aeroport de Christchurch, vaig sentir una força immensa que em va recórrer tot el cos. No va ser, però, un començament fàcil perquè no coneixia a ningú, el meu anglès era molt bàsic, començava la tardor i només disposava de 6 mesos d’estada al país segons el meu visat.\nQuè et va significar deixar-ho tot enrere i iniciar una nova vida a l’altra punta del món?\nNo he sentit mai que fos un trencament, sinó una forma natural de créixer, de fer salut, de cercar entorns millors, de continuar aprenent, compartint sempre amb els qui han volgut mantenir el contacte, les noves experiències. Crec que era el moment de seguir explorant altres formes de viure en altres societats, de fer fotos, d’escriure, de viure, d’escoltar, aprendre idiomes nous. No em va semblar que trencava en res. La meva sensació és de seguir teixint. He invertit moltíssim temps, estimació, energies i cuidant els meus contactes a Catalunya i arreu del món. Des d’aquí, ja fa 17 anys que faig skype amb els meus pares cada dia! La pandèmia ens ha agafat ja molt versats en això de les relacions virtuals i n’hem gaudit els beneficis tots aquests anys. Crec que la família que t’estima, les amigues i amics, són el més important del món, són les xarxes que ens sustenten. No triomfa qui és més fort, sinó qui té unes bones arrels, un xarxa de suport, que arribi fins on cal.\nTambé és cert que torno cada any una o dues vegades. I que carrego les bateries amb les persones i els llocs que per a mi són part vital de qui soc. Com ara Altafulla. El meu secret pitjor guardat. Sempre, sempre, passejar per la platja d’Altafulla ha estat un luxe, sempre he sentit que era una privilegiada per haver conegut aquest lloc. He passat les vacances durant molts anys en diferents Hotels, apartaments i ara els meus pares ja fa anys que s’han apuntat a passar-les també, a l’Hotel Yola. És part de la nostra família.\nAuckland, la ciutat de les veles. Com Altafulla l’esperit mariner és present. A finals de gener s’hi ha celebrat la regata més llarga del món i actualment s’hi fa l’única regata activa amb públic també: la Copa Amèrica.\nA grans trets, quines diferències ens separen a nivell social, cultural…?\nA nivell social jo crec que una diferencia en aquests moments que es fa molt palesa és el respecte i l’educació en general, el com es tracta a tothom. La llibertat d’expressió, la seguretat als carrers, la confiança que hi ha en els polítics actuals, en les institucions, que no són ni de lluny perfectes, però si força transparents. La manca de corrupció institucionalitzada. És una societat que admet l’errada quan s’equivoca i sap demanar perdó. A Nova Zelanda mai et jutgen pels teus errors, admeten que tothom s’equivoca, que et mereixes una nova oportunitat; ara bé, el que no suporten i mai perdonen són les mentides. Que enganyis és considera fora de tots els camps admissibles.\nTenen un concepte de l’èxit molt “natural”. Si vius amb una mica, poc, més de lo bàsic i la teva família pot accedir a l’educació i la sanitat, tens un entorn on gaudir del temps lliure i fer esports, ets ric. Valoren la independència i la força individual però sempre estan treballant en grups, donant-se suport.\nSembla una contradicció però encara que són molt oberts per apropar-s’hi, no estableixen relacions d’amistat com ho fem nosaltres, des del cor. Els neozelandesos (els Māori són diferents, més com nosaltres) s’agrupen per desenvolupar projectes, amb una finalitat. Tenen un sentit purament pràctic de les relacions. És la meva experiència.\nÉs una societat que evoluciona molt, molt ràpidament. Els canvis que arreu del món poden trigar decennis, aquí els veus fets realitat en 2-3 anys. Quan parlo dels neozelandesos, en general, em refereixo als descendents blancs dels colonitzadors, majoritàriament. Els trets socials en entorns Māori, hindú, dels pobles sud-americans, la gran quantitat de refugiats que viuen aquí d’arreu del món, mantenen les seves pròpies costums i valors. El sistema escolar, un dels més avançats del món i durant molts anys el nº 1 del rànquing mundial, és cert que ajuda a equiparar i estendre comportaments majoritaris (blancs- occidentals, en definitiva neozelandesos). És molt interessant veure com constantment estan disposat a incorporar tot el que de valuós aporten altres cultures.\nUna cultura i societat exempta de burocràcia innecessària. Si vols, pots fer-ho. Potser perquè compten d’entrada en la confiança que tu els deposites i te la tornen ajudant-te a fer realitat els teus projectes amb poca paperassa.\nEncara ara mateix la societat de Nova Zelanda continua sent poc consumista. La Primera Ministra s’ha comprat fa unes setmanes una cadira pel seu despatx de segona mà i la va a anar a buscar ella mateixa, sense escorta, a casa del que la tenia en venda en una d’aquestes pagines de transaccions de tu a tu.\nLa vida per els Kiwis (així ens diem els habitants de NZ) consisteix en fer la vida senzilla, sense ostentació de cap mena. Ningú presumeix ni de marques de cotxes, ni de joies, ni de models de troba, ni de tenir una cuina nova.\nEls sous no són alts i la vida és cara si vols qualitat en els productes. Som un país petit que pot produir de tot el que és bàsic, però no en la varietat que ens volen acostumar a tenir disponible. El fet d’estar tan allunyats geogràficament també fa que rebre productes a la fi del món sigui més costos. Entraràs en un cafè i per la forma com van vestits mai sabràs si qui tens al teu costat és una multimilionària o una jubilada amb renda bàsica.\nEs continua considerant què és millor treballar menys perquè treballin tots i perquè evidentment puguis tenir temps d’anar a pescar, llegir a gust, fer surf, unes cerveses amb els amics a la terrassa o el jardí de casa, fer esport, estar amb la canalla, anar a passejar o fer pastissos a casa. El tenir feines de mitja jornada, si amb això en tens suficient per pagar les factures, és el que consideren un luxe. L’ambició és gaudir del temps, no de les compres.\nLa diferencia entre classes socials hi és, també hi ha atur (4.3%) i barris i pobles més humils que d’altres. Però veig que la situació econòmica de la persona no és el que l’acaba definint aquí a Nova Zelanda. Es considera Nova Zelanda el país menys corrupte del món. I no és gens fàcil, perquè els països corruptes proven constantment de ficar les urpes a tot arreu.\nUna de les diferències per a mi més grans és el concepte tan diferent sobre l’afectivitat, l’entorn familiar. La manca d’abraçades i petons, el fet de que als fills i filles se’ls inculqui que als 16 anys ja han de marxar de casa i anar a compartir casa amb altres adolescents.\nAquí es té el carnet de conduir amb 16 anys (a vegades amb 14!!) i estan fent campanya perquè també puguin votar en els properes Eleccions Generals.\nÉs una societat que s’està fent, un país jove, i és molt conscient del poder que això ens dona. Decidir qui volem ser i cap on tirem. Hi ha confiança, hi ha respecte. Per exemple jo vaig obrir un dinar davant de més de 300 persones al Museu d’Auckland agraint, en català, l’oportunitat de treballar junts. Que et tinguin en compte, et recordin que el valor de la teva cultura suma, i ho facin públic és important.\nEn ple estiu la flora d’aquest país i els seus paisatges de muntanya són un espectacle.\nUn dels trets diferencials, pel que coneixem del país, són els hàbits i formes de fer, les cerimònies diverses que hi ha. Com són aquests canvis?\nCom a cerimònies exclusives d’Aotearoa-Nova Zelanda tenim, enter moltes però potser aquesta és fonamental, les de la recepció i benvinguda. El “Pōwhiri” (es llegeix “poofiri”) dels Māori. Ja quan entres a l’aeroport internacional d’Auckland, i ja has tocat terra caminant cap a recollir el teu equipatge, se senten pels altaveus la crida, la veu d’una dona Māori donant-te la benvinguda. I has de passar per sota d’un dels seus arcs tallats de fustes natives per que et puguis sentir “part de la terra” que t’acollirà a partir d’aquet moment. Espiritualment és molt important sentir-te acceptat, benvingut.\nAl meu bloc hi tinc un article on parlo de l’inici d’aquesta cerimònia. És un moment que corprèn. Per la nuesa, intensitat i visceralitat de la veu humana i els seus significats. Podria explicar-te amb molta més profunditat i extensió, però és que no acabaria mai!!!! Si el voleu llegir, aneu AQUÍ\nAquesta espiritualitat és vital. També el record dels avantpassats, sempre, sempre es comença tot agraint als que han treballat en el camp que ens ocupi en la reunió, abans que nosaltres. I es diuen noms i cognoms i els territoris d’on venen. El sentint inclusiu del país. Les cerimònies de salutació, dels “petons Maori” els Hongi. Compartir l’aire, els pensaments positius, les eines que junts ens faran avançar.\nCaminada sobre els volcans actius. Les zones geotèrmiques són ben vives.\nAquí a Nova Zelanda hi tens, al costat de la Ellen Yule, l’empresa 2Ways que és l’única empresa catalana de viatges del país. Com us neix la idea de tirar endavant aquesta iniciativa empresarial?\nL’Ellen va crear aquesta empresa 2WAYS TOURS al 2002 per donar una alternativa extremadament honesta a moltes practiques fraudulentes que els estudiants internacionals patien en arribar de la Xina la nostre país. És una història molt interesant la de l’Ellen!. Amb un títol d’Economista per la universitat de Beijing, va triar venir a viure a Nova Zelanda per tota la seva connotació ecològica i de protecció de l’entorn. Ella va estar durant dos anys treballant al Tibet amb comunitats indígenes protegint els antilops de la zona. Volia viure en un país que tingués uns valors ètics robustos i duradors, com Nova Zelanda.\nJo la vaig conèixer fent fotos en una recepció per a la Primer Ministre d’aleshores a Christchurch; i quan em va parlar dels plans que proposava als estudiants internacionals vaig començar a pensar que tot això que jo estava descobrint i vivint eren experiències molt valuoses que “la meva gent”, a Catalunya segur valorarien i gaudiren.\nSí, som la primera i la única agencia de viatges amb guies oficials en català que vivim tot l’any al país. I que podem garantir un suport en temps real, 24/7 durant les estades dels nostres clients a Nova Zelanda.\nVenen molts catalans a Nova Zelanda? Quina resposta heu tingut fins ara?\nSí que venen molts catalans, no tots amb 2WAYS Tours, clar. La resposta que tenim és fantàstica; no hauríem seguit fent aquestes propostes durant 17 anys si ningú hagués confiat el seu viatge a la nostra empresa. Ha passat famílies, que després han enviat als fills; joves que han enviat a buscar a les parelles per seguir fent un curs junts, grups d’esport, com el Reus Deportiu que van ser clients nostres i van guanyar el Campionat del Món de Patinatge artístic, per primer cop!, al 2012, grups de Golf, surfistes, etc. Tenim clients que han vingut dues i tres vegades, sempre organitzant el viatge amb nosaltres! Són viatges molt personalitzats, coneixem a les clientes i clients força bé per la forma que tenim de mantenir el contacte i de plantejar la preparació del viatge.\nFins i tot la Generalitat, en el seu Departament d’Ensenyament, pioner en tot el que és Formació del Professorat arreu del món, va enviar durant 3 estius seguits professorat d’anglès amb 2WAYS Tours per perfeccionar l’anglès i adquirir noves tècniques pedagògiques a Christchurch. El curs, dissenyat per 2WAYS Tours i aprovat per les universitats de Nova Zelanda, va tenir molt èxit i el professorat participant encara ho recorden com una oportunitat única. Des de la crisi del 2008 es van deixar d’oferir aquests cursos. Però, el mes passat, responent a la seva petició, vàrem col·laborar fent dues sessions no presencials de tallers sobre els currículums de Nova Zelanda, que com deia la premsa catalana, hauran servit per incorporar algunes de les estratègies que els vàrem presentar. Construir ponts en les dues direccions i fer una societat més justa, connectada i activa pel bé de tot el món.\nL’Amèlia, atenent als seus amics-clients en una de les visites que fa pet tot el país.\nFeu viatges a mida, de manera que cada persona acaba fent allò que us havia proposat o el que vosaltres creieu que li pot agradar. Com prepareu el viatge particular de cada client?\nAbsolutament a mida. En 17 anys no he repetit mai cap viatge, cap itinerari; n’hauré fet més de 2000; cada persona, cada grup té un itinerari únic, responent als seus interessos i la seva forma de viatjar i el seu pressupost. I tots escrits, guiats i explicats en català, clar.\nSeguim unes pautes que hem elaborat amb l’experiència de tant anys i tants recorreguts on els clients reflecteixen els trets dels viatge que els motiven, les seves preferències en allotjaments, activitats, temps que volen dedicar a cada aspecte del viatge, etc. És exclusiu de 2WAYS.\nLa majoria de clients porten una idea molt poc definida i es fien molt més del que els puguem suggerir. És normal, no es veu igual el país des dels ulls de qui mai ha estat aquí, d’un catàleg per a tothom igual o fins i tot dels que han vingut en una època o amb un pressupost que no és el que el client necessita. I també des del punt de vista de les exigències que tenim com a professionals i guies oficials. Que és una garantia afegida; no ens dediquem a això per entretenir-nos, és una gran responsabilitat.\nEl primer de tot és conèixer-nos: totes dues parts decidim que volem treballar juntes, a vegades passa que la nostra empresa no és el que algú cercava i està bé dir que no; l’honestedat no sempre et fa milionària però et fa viure més a gust; no treballem per a persones que tenen altres finalitats que no siguin estudis o viatges o que tinguin una idea sobre el què significa venir a un país estranger sense mostrar el respecte degut. No és qüestió de diners, sinó d’entendre’ns i compartir escales de valors.\nQuan hem aclarit els possibles dubtes inicials, els clients accedeixen a un espai de Consultes Privades. Els enviem els documents que esmentava abans, per conèixer al detall les seves preferències i desitjos. Quan ens el tornen emplenat els preparem 2 itineraris exclusius per a la seva consideració, que reben en els propers 14 dies. Se’ls estudien, i si en trien un d’ells el desenvolupem complertament i en unes altres 2 setmanes tenen a casa el document completíssim del seu viatge somiat a Nova Zelanda. I el següent pas, a banda de sorpreses que reben a casa que no puc desvetllar ara, que ocorren des de que els enviem l’Itinerari Complert fins que arriben a Nova Zelanda, és venir-los a rebre i donar-los la benvinguda en persona a l’aeroport, per l’Ellen i jo.\nÉs un procés senzill pel client, perquè es tracta de trobar-nos, escoltar-los, posar tots els recursos i contactes que tenim a disposició seva i deixar el disseny final del recorregut en les mans de qui fa la seva feina amb professionalitat, amb molta estima; tenen la tranquil·litat absoluta de que farem un viatge insuperable a Nova Zelanda que mai oblidaran.\nAquesta família és un clar exemple dels clients de l’agència de l’Amèlia. En aquest cas, són els pares amb la filla i el seu company en una visita guiada pels voltants d’Auckland.\nQuin perfil de client teniu? De quin punt de Catalunya arriben, perquè trien Nova Zelanda?\nEl perfil realment canvia cada dos o tres anys, la veritat. Però hi ha aquests tres grups ben definits:\nTenim des de germans d’entre 14-16 anys que venen a estudiar anglès amb famílies natives de Nova Zelanda, ja que els podem matricular en un institut del país on van a classe amb els nois i noies kiwis. Millor immersió impossible! És així perquè al vostre estiu a Altafulla és hivern a Nova Zelanda i les classes al juliol, agost i setembre estan obertes, és el tercer trimestre.\nParelles ja jubilades que volen millorar l’anglès perquè els fills o nets tenen parelles que el parlen i volen estar al dia! I són uns enamorats de la natura, un ingredient bàsic en tots els visitants d’aquest país.\nEl grup més nombrós són les parelles de professionals de 45-50 o més anys. Moltes vegades amb les filles i fills. I moltes d’aquestes parelles repeteixen en jubilar-se! Els fem programes de viatges molt interessants ja que volen que els fills i filles gaudeixin i tenir temps com a parella també. I fer cursos divertits de cuina, joieria, art o medecina indígena. Quan vens a Nova Zelanda un cop, vols tornar segur!\nCom expliques al teu blog, vosaltres trobeu els llocs i els clients viuen els moments. És difícil aconseguir-ho?\nEstablir la connexió amb el client, la seva confiança, saber-lo escoltar és quelcom m’agrada molt. No sé si és fàcil o no; però el que sí és segur és que m’hi esforço molt en “sentir” tot el que ‘expliquen en el document, emails i converses que tenim. Soc molt detallista així que poso molta atenció a qualsevol petició.\nViatjar per tot el país constantment revisant les rutes i cercant-ne de noves sempre, parlant amb els proveïdors, anant als Hotels amb Encant, o als B&B, conèixer de primera mà qui està al davant de cada negoci, saber si entenen el català o el castellà o com s’ho fan amb persones que no entenen l’anglès, si tenen en compte el que el nostre tipus de client busca i valora, fer activitats i valorar-les, és esgotador (i meravellós!) però imprescindible. I una despesa importantíssima en la que hem d’invertir constantment si volem estar al cap d’amunt dels viatges personalitzats. No ens deixem convèncer per cap negoci aquí a Nova Zelanda si no el coneixem personalment. No estem de “vacances” al país, sinó fent la nostra feina: que tot estigui a punt, comprovat i que puguem transmetre amb claredat aquesta seguretat que el nostre client busca en els nostres viatges.\nAterratge sobre les glaceres del Alps del Sud. Arribar en helicòpter a aquest lloc verge, al cim del país és un dels records inesborrables.\nTenim entès que parles maori. Això és un grau més en la implicació i inclusió en un país on l’anglès és també la llengua oficial. I és també un pas més que evidencia que tens intenció de quedar-t’hi. Ens equivoquem?\nCom diem en Māori: “Ko te reo te tuariki, Ko te reo te tōkuahurei, Ko te reo te ora”: la llengua és la meva personalitat, el meu tret que em fa única, la meva salut i vida. Com a catalana entenc perfectament el que significa conservar la meva pròpia llengua. No havia de fer menys.\nSí, em quedo mentre també em senti ben tractada i amb un projecte que enriqueixi aquet país i des de Catalunya valorin i trobin útil aquesta forma de viatjar per Nova Zelanda.\nDe tant en tant vas anant venint, un cop a l’any menys el 2020 pel tema del Covid. Sabem que t’agraden moltes les comarques de Tarragona però, és cert que t’apassiona Altafulla? Parla’ns de la teva relació amb Altafulla. Què et suposa venir aquí? Què significa per a tu aquest municipi?\nCom et deia la principi Altafulla ha estat per a mi sempre com un lloc màgic, perfecte. La “meva mediterrània”. El duc al cor. Venia des de fa molts anys, vivint a Tarragona, amb la meva millor amiga, hi passàvem les millors hores a la platja, fent vermuts, a les nits concerts, sopars a la part de dalt (i els fabulosos pollastres a l’hora de dinar a la granja Sant Francesc! Tornar de la platja i seure allà és un somni!), les Festes, passejant fins al far de La Torre.\nEl delta del Gaià m’ha semblat sempre un luxe, un ecosistema fràgil però fascinant. I aquell trosset de platja és salvatge, o era. M’agradava molt com era de tranquil·la abans de la fal·lera constructora de fa uns 25 anys. Però era inevitable que aquest tresor comences a conèixer-se i la gent a voler-hi fer la seva vida tot l’any. Crec que tot i el que ha crescut és encara un lloc idíl·lic.\nEls meus pares fa anys que venen a passar vacances, abans en apartaments i els darrers anys a l’Hotel Yola que és una de les seves joies més preuades per a mi. I jo els acompanyo cada setembre.\nSi em diuen tanca els ulls i pensa que ets a un lloc meravellós a l’hemisferi nord, ves on em trobaries? a Altafulla. Sé que hi ha una Altafulla que recordo, estimo, enyoro a vegades i no existirà mai més, i que l‘actual també aporta molta vida, agafa el relleu i s’ajusta als moments actuals. L’horitzó és el mateix, el soroll de les ones i el vent, els colors i la pau al capvespre mai no han canviat.\nEsperant a ser cridats per entrar en un Marae, casa de reunions Māori, durant una de les visites guiades exclusives que fan en català.\nQuan vens a Catalunya, la teva terra originària i on tens part de les teves arrels, quins sentiments tens?\nEls primers dies estic fora de joc. Tanta gent per tot arreu, pocs espais verds a les ciutats, sorolls i veus molt altes, cotxes massa ràpids, cap aparcament lliure, clàxons (a Nova Zelanda no es fan servir), converses pels carrers, diferent forma de vestir, em crida l’atenció la gent gran de Catalunya, els seus passejos, les xerrades als bars; de moment és un xoc les abraçades i petons que rebo! Un tsunami d’emocions que m’arriba al cor i veig com aquells indicadors de carregadors de bateries com van pujant les barretes vermelles!! (somriu). M’omplo d’estimació. No hi ha res igual. Per no dir els aromes de les fleques, els plats cuinats per la mare, els vermuts amb els amigues i amics… converses, converses, arreglar el món! L’art mil·lenari pels carrers, les façanes que em parlen constantment, les places! Les places i els seus bancs, les fonts!\nNecessito uns dies per agafar el ritme, les presses que hi ha aquí per tot, per anar pel carrer. Al cap d’unes 4 setmanes la veu de Nova Zelanda comença a fer-se més present, em preparo per la tornada. No em resisteixo, ho accepto i agraeixo l’oportunitat de gaudir de la riquesa de les dues cultures.\nEt fa més mandra tornar allí quan ets aquí o venir aquí quan ets allí? Amb què et quedes: Catalunya o Nova Zelanda?\nSempre he sentit que l’enyorança és un luxe que vivint a Nova Zelanda no em puc permetre. Tothom va fent la seva vida sense mi, jo haig de fer la meva amb la companyia que tingui en aquell moment.. Potser tinc una sensació de que les arrels les porto dins, independentment d’on sigui. Aquesta pandèmia ha confirmat el meu estil de vida: és dur viure amb els peus a un lloc i el cor a un altre, però t’hi acostumes i valores la teva pròpia riquesa. Gràcies a totes i tots els que m’ajuden a mantenir-me en contacte amb els meves terres.\nVinc a Catalunya a més a més cada any si guiem grups gastronòmics de clients neozelandesos, i de parla angles arreu del món, en les rutes que fem per Catalunya i també per la península. Així que mai deixaré de venir a Catalunya. No puc triar. Les visc les dues amb tots els inconvenients i els plaers.\nLes fabuloses muntanyes “Remarcables” i el llac Wakatipu, que creix i decreix constantment com un batec de cor. Les llegendes Māori ho expliquen. A la vora hi ha el poble de Queenstown, capital mundial de l’Adrenalina.\nQuina paraula maori t’agrada més i amb quina frase acabaries aquesta entrevista?\nOh! Que difícil! La llengua Māori té tants “taonga”, tresors. A vegades els sons o els lligams amb el que expressen són intensos i motles em desperten una curiositat infinita. I una estimació també.\nRecordo la primera vegada que vaig veure escrita aquesta: MANA.\nPer memoritzar-la vaig pensar en català, en paraules com sortidor, deu d’aigua fresca, en generositat, en calmar l’escassedat. Curiosament no vaig pensar en altres significats i em vaig fer por i tot: les meves connexions amb el te reo Māori semblaven que “vivien” al meu interior.\nMana, pels Māori és una qualitat molt especial. Tenir “mana” vol dir ser respectat, tenir força espiritual, saviesa, ser líder; i el més important de tot: ser humil. En anglès ho tradueixen moltes vegades per poder, influencia, superioritat. Però no s’ajusta amb els codis culturals dels Māori, certament.\nEl poder, en la cultura indígena de Nova Zelanda, és servir a la comunitat. Qui serveix bé, qui fa girar el grup endavant amb l’esforç i en benefici de tots els membres, aquesta persona té Mana. Ets una persona respectada, amb “mana” perquè t’ho has guanyat. Perquè el que saps no t’ho quedes per a tu, sinó que se’n beneficia la comunitat\nEl “mana” és un privilegi que no es pot comprar, ni té a veure amb les propietats materials, ni amb els títols acadèmics. I té com a component vital un ingredient molt complicat de posseir: humilitat.\nSi tens curiositat i vols saber més sobre aquesta paraula en aquest article del meu bloc explico les 3 formes dels MANA pels Māori.\nAcabaria aquesta entrevista dient-te: Vine a enamorar-te de Nova Zelanda. Els nostres viatges transformen els viatgers en amants.\nAnteriorEL BAOBAB (13): E DI NUOVO CAMBIO CASA\nSegüentESQUEIXOS D’ALTAFULLENCS IL·LUSTRES (4): DE NOU GATELL, DE NOU BALCELLS\nFrancesc García: “Vull parlar amb els coalcaldes d’Altafulla per saber què en pensen d’una possible annexió de la Móra al seu municipi”\nJesús M. Tibau: l’espectacle de la vida a cop de dietari\nPaper, tinta i Covid-19\nAltafulla, un lloc de pel·lícula… i de sèrie\nConsol\ton 14 març 2021 at 9:21 am\nQuina entrevista!!! No pots ser pas mes complerta .interessant i enriquidora. Felicitats!!!\nQuina energia .ganes de viure i compartir aquest vostre mon fascinant.\nAssumpta giralt\ton 14 març 2021 at 11:16 am\nM’ha agradat molt l’explicació Amèlia, com sempre. Una abraçada. Ganes de tornsr a NZ.


Serveis del Càmping Montagut: Qualitat, calma i natura. Wifi lliure.\nZona WiFi lliure\nUn 80% de l’àrea del càmping disposa d’accés WiFi lliure.\nEstació Servei per autocaravanes\nSituada a l’entrada del càmping.\nOberta a diari, venda de pa del dia per encàrrec.\nDel 01/07 al 28/08: cada dia\nD’abril a Septembre: caps de setmana i ponts\nA la Recepció l’informarem del que pot fer des del càmping mateix o pels voltants.\nPiscines i Serveis del càmping adaptats a persones amb discapacitats.\nPiscina per adults i piscina infantil.\n(Piscines amb aigua salada)\nUna zona central pels més menuts.\nCamp d’ esports\nAmb camp de futbol, voley, tenis-taula i espai per jugar.\nUna sala pels dies de mal temps.\nTrobareu una barbacoa comunitària de carbó o la possibilitat de llogar una barbacoa de gas (no es pot fer servir llenya o carbó en les parcel·les).\nAigua calenta, sense fitxes.\nBany per nadons\nBany individual per nadons, amb banyera i canviador.\nRentadores i Assecadora\nAls safareigs del càmping hi ha 2 rentadores i 1 assecadora que funcionen amb fitxes.\nUbicació central i pràctica. Nets i ben mantinguts.\nPossibilitat de llogar neveres per estades llargues amb rentit.


-Quina és l'època de més feina?\nEvidentment és l'estiu quan hi ha més activitat. Ara, durant l'hivern sobretot hi ha trull els caps de setmana. Encara que la cosa es va animant i he de dir que hi ha molta de diferència ara que al primer any que obrírem. Es nota que cada vegada som més conegut i qui ve, torna.\n-D'on és la clientela?\nÚnicament amb la gent de Sencelles no podríem viure, és un poble petit. Al local hi ve gent de tot Mallorca i molts d'estrangers de pas. La veritat és que estam sorpresos per la bona acollida que ha tengut la idea. Pensàvem que el procés d'aconseguir una clientela estable ens duria més estona.\n- Quants sou al negoci?\nEl nostre local no és excessivament gran, són unes quaranta places a de dins i uns altres quaranta a la terrassa. A dins la cuina me'n desfaig jo tot sol encara que a moments puntuals necessit ajuda ja que som normalment tres empleats, però amb reforços durant el cap de setmana i dos més d'estiu. També la família de la meva dona, que sempre s'ha dedicat a negocis d'hoteleria, ha estat de molta ajuda. Sense descuidar que l'entorn on tenim el local és de la meva família i per tant no vàrem tenir problemes per trobar un lloc on radicar el negoci.\n- On vas aprendre de fer pizza?\nSom un autodidacta. He sentit a dir que pel poble circula que vaig anar a fer un curs a Itàlia i que en vaig aprendre allà. Això no és veritat. El que passa és que un any abans d'obrir m'havia casat i de viatge de noces anàrem a Itàlia i jo crec que d'aquí ve l'embull. Una vegada decidit que volia muntar un negoci, havia de trobar un producte que fos atractiu i del que fos capaç d'aprendre'n la tècnica de manera fàcil. Així, pensant i xerrant-ne va sortir la pizza. I a partir d'aquí vaig fer proves, vaig demanar receptes, vaig acabar la paciència de familiars i amics en convidar-los a sempre a pizza perquè donassin la seva opinió sobre tipus de massa base, els ingredients, les variants... va ser una època molt entretenguda encara que un poc monotemàtica en els dinars familiars de cada dissabte: avui duim pizza d'entrant, la següent setmana pizza per picar, a la pròxima aportam pizza de primer... els tenia martiritzats!\n- I només serviu pizza?\nPràcticament sí. Tenim a la carta qualque ensalada i uns quants plats de pasta però tenim clar que el local no és un restaurant italià, és una pizzeria. Tenim unes 25 castes de pizza diferents. N'hi ha que són a la carta tot l'any, i n'hi ha unes quantes que van canviant amb els productes típics de cada estació: amb bolets, amb figues, etc. D'una de la que estam més satisfets és la de cabrit. La estrenam a la setmana gastronòmica de la fira, quan hi havia una promoció de productes agroalimentaris “Fet a Sencelles” i va tenir tanta acceptació que l'hem hagut de deixar permanentment per demanda popular.\n- Al local hi ha moltes de referències a l'arquitectura.\nÉs clar i fins i tot amb el nom de l'establiment jugam amb una doble intenció: és una excusa temàtica per decorar i una forma de donar-me a conèixer amb la meva vertadera vocació. Al local s'hi pot veure l'evolució de la decoració en arquitectura i hi ha molta de referència a aquest art. Fins i tot les pizzes tenen nom de famosos arquitectes als que admir. Aquí no tenim quatre estacions, tropical, diavolo o margarita. Aquí demanes una Toyo Ito, una Antoni Gaudí, una Zaha Hadid o una Frank Ghery.\n- Però no hi ha cap pizza amb nom d'arquitecte mallorquí?\nIdò no, encara que un estiu, la de temporada que hi posam figues, uns clientes bromistes la batiaren com la pizza Guillem Sagrera. Arquitectes de Mallorca amb obra teòrica i moderna que m'interessi n'hi ha pocs. Destacaria al senceller Xisco Pizà Alabern que, formant tàndem amb Sé Duch, tenen projectes i intervencions molt interessants.\n- La decoració és un detall molt cuidat.\nRes més faltaria que a un local que fa bandera de l'arquitectura no cuidàssim aquest aspecte! Les cadires són disseny danès d'Arne Jakobsen i hi ha lluminàries del despatx on faig feina. La decoració va canviant i és a base de teòrics de l'arquitectura moderna que m'apassionen per les seves implicacions socials: Louis Kahn, Alvar Aalto, Le Corbusier, Rem Koolhaas, etc. Fa poc hem instal·lat a la terrassa unes mampares de vidre amb serigrafies de frases famoses de grans arquitectes amb els que m'identific. Una de meves favorites és la de Ludwig Mies Van der Rohe: “Menys és més”.


Oferta de contractació pública. El Decidim us necessita! | Innovació democràtica\nOferta de contractació pública. El Decidim us necessita!\n29/06/2017 - 17:17\nDesenvolupament. Des de l’Equip Decidim anunciem la recent publicació d’oferta de contractació pública pel Decidim.\nDes de l’Equip Decidim, continuem amb la ferma voluntat d’invertir en infraestructures digitals municipals, de codi lliure (programari lliure) i que estiguin basades en una economia de la col·laboració. És en aquesta línia que us anunciem la recent publicació d’oferta de contractació pública pel Decidim.\nAmb aquesta oferta, volem fer créixer el projecte i arribar a la major part possible d’empreses, cooperatives i professionals, acollir les millors propostes per cobrir futures funcionalitats que la comunitat ha anat suggerint al llarg de la vida del Decidim. Aquestes millores ens ajudaran substancialment a facilitar la comprensió i accés als processos de participació ciutadana.\nAquesta oferta pública no és una oferta qualsevol. L’hem elaborada de forma col·laborativa en un clar esforç per fomentar una sèrie de valors que s’incorporaran a les condicions de la contractació. Entreu aquí per a inscriure-us:\nMetodologies àgils. Volem augmentar la productivitat, simplificar la sobrecàrrega dels processos i gestionar de forma iterativa tot el procés. I ho volem fer trencant amb la lògica lenta, degradant e inconsistent de la burocràcia de la contractació pública. Prioritzem d’aquesta manera les persones i les seves interaccions per davant dels processos i les eines, els valors de col·laboració a la negociació i la resposta al canvi als projectes tancats amb antelació.\nTreball col·laboratiu entre empreses, per tal que el treball sigui realment obert, traçable i transparent (com la Wikipedia). D’aquesta manera serà la ciutadania i els treballadors públics els millors garants del compliment del contracte.\nCodi de garanties democràtiques. Amb aquest codi els contractants es comprometen a garantir la confidencialitat de les dades, la igualtat d’oportunitats, la re-usabilitat del codi i l’apertura a la col·laboració.\nLes noves funcionalitats inclouran:\nMillores a propostes\nMillores a component de trobades presencials\nMillores a òrgans (Assemblees)\nEspai de col·laboració\nConfigurador i generador de pàgines de jornades\nGestió de verificació d’identitat digital\nExperiència web centrada en l’usuari\nPla de civic engagement en la plataforma.\nMillores generals de disseny web i UX\nIntegració d’experiments d’usabilitat\nRegistre d’activitat d’administradors, moderadors i verificadors\nNom de la contractació:\nServeis de construcció i implantació de la plataforma decidim.Barcelona amb mesures de contractació pública sostenible\nEl present contracte de serveis té per objecte els serveis de construcció i implantació de la plataforma decidim.Barcelona com a plataforma de participació digital que s’estructura a partir d’una sèrie de mòduls, components i funcionalitats que s’articulen mitjançant elements tals com el procés i espais de participació i amb un sistema de tipologia de registres (personal o col·lectiu) i de rols.\nEn l’objecte del contracte s’incorporen les mesures de contractació pública sostenible següents:\n– Mesura a favor dels drets laborals de les persones treballadores que executen el contracte mitjançant la valoració de la contractació indefinida;\n– Mesura del Pla d’Igualtat per garantir els drets ciutadans i socials de les persones que executen el contracte, i, de la comunicació inclusiva.\n– Mesura contra l’assetjament de sexual i per raó de sexe.\n356.063,33 € sense IVA, 430.836,63 € IVA inclòs (21,00%)\nDuració del contracte:\n1 any 5 mesos\nTermini de presentació d’ofertes:\nConvocatòria sessió informativa:\nEs convoca sessió informativa, oberta a totes les empreses interessades a participar en aquesta licitació, per al dia 14/07/2017, de 11:00 a 12:30 hores, a la sala Tibidabo de la planta 10a de l’Institut Municipal d’Informàtica, c/ Tànger, 98 de Barcelona, en la qual es donarà resposta a les consultes recepcionades en el correu electrònic, abans esmentat, fins a la data de la sessió. Per qüestions d’aforament és recomanable enviar confirmació d’assistència.\nBústia per a consultes tècniques: xroca@bcn.cat\nUs animem a participar a la convocatòria!\nEl projecte del Decidim us necessita!\nBarcelona millora la plataforma digital decidim.barcelona amb la inclusió de noves funcionalitats


Ryan Buell, de 'Estat paranormal', fa pensar 'més ha de venir' - Entreteniment | Març 2021\nRyan Buell, de 'Estat Paranormal', insinua 'Més ha de venir'\nVa sortir Ryan Buell Estat paranormal només compartiu que l’espectacle pot tornar? L'estrella del popular i popular espectacle A&E recentment marcat Estat paranormal Aniversari de debut de 12 anys.\nBuell va compartir algunes imatges del repartiment i la tripulació de quan Estat paranormal Va debutar el 2007. Va recordar com era l'espectacle abans del seu temps, però després va deixar un suggeriment que potser hi haurà més temps. 'Avui fa 12 anys,' Estat Paranormal 'es va estrenar per a públics de tot el país. Més d'una dècada després, continua publicant a la TV. Va ser molt divertit convidar el públic a les investigacions del PRS ', va compartir a Instagram. 'Gràcies a tots els que van contribuir a aquesta sèrie, que es va avançar i STILL és la prova del temps entre el públic! I ja n’hi haurà més per venir! Estigueu atents !! & # x1f609 ;. '\nla nova temporada del tipus atrevit\nRyan Buell assisteix a A&E Television Networks inaugura noves marques de mitjans amb l'esdeveniment UPFRONT | CHANCE YEH / Patrick McMullan a través de Getty Images\nEls espectadors esperen que més temps sortís. Buell va estar muntant l'ona de fama quan va caure en les mans de l'addicció. Va enutjar els fans anul·lant els esdeveniments sense devolució, a més de mentir sobre la gravetat de la seva addicció. Però ara que està en recuperació, ha tornat a la caça de fantasmes ... i possiblement a la televisió.\nEl mes d’abril estava a la recerca de casos\nBuell va tornar a la feina assistint a esdeveniments especials, com el fantàstic penitenciari de l'estat de Virgínia de l'Oest. 'Tornaré al centre penitenciari de Virgínia de l'Oest per primera vegada en 9 anys! Això serà interessant i intens. Si voleu formar part de l'equip, podeu registrar-vos anant a prsevents.com ', va compartir a Instagram el febrer. “11-13 d'abril. També ens quedarem a la casa encantada Bellaire durant la investigació. Això serà gran! Espero veure't allà!\nVa fer un nou amic a Five Points! És b-b-b-dolent per a l'os!\nUna publicació compartida per Ryan Buell (@theryanbuell) el 2 de novembre de 2019 a les 18:24 PDT\nTambé va publicar una trucada per a casos també a l'abril. 'El PRS ara accepta els enviaments de casos dels que pateixen desconcerts intensos o que posen perill a la vida', va compartir. 'També estem buscant individus / famílies que estiguin disposats a permetre que una tripulació documenti la investigació. Si teniu problemes d’atenció i busqueu ajuda i esteu disposats a ser filmats, no dubteu a enviar-nos una sol·licitud de cas fent clic a l’enllaç següent. Tingueu en compte que no podem acceptar tots els casos. Només podem seleccionar alguns casos alhora. Gràcies.'\nBuell va acollir recentment un esdeveniment especial a l'octubre. 'El PRS torna a Gettysburg per al nostre 18è aniversari, del 24 al 27 d'octubre de 2019', va compartir. 'Anirem investigant un lloc diferent cada nit (inclosa la Tillie Pierce House, tal com es pot veure a' Paranormal State '), recorrerem els camps de batalla i acollint un sopar especial de Halloween per commemorar el 18è any de PRS (el dissabte 26 d'octubre).'\nHa visitat amb el grup que va començar a Penn State\nBuell també va passar temps amb el nou equip de la Paranormal Research Society (PRS), que va iniciar fa 18 anys a Penn State. Va compartir algunes fotos recents i la seva visita amb l'equip. 'Fa 18 anys vaig començar un grup anomenat Paranormal Research Society a Penn State. 18 anys després, continua activa. Conegueu alguns dels membres actuals! Era tan impressionant seure i parlar amb ells. Riureu amb algunes de les lluites similars (com obtenir finançament de la UPAC, investigacions de casos) i escolteu el que estan fent. Molt xulo!'\nFesta de l'aniversari PRS! Adora el pastís! Una vegada més, estava tan ocupat que vaig oblidar-me de disfressar-me. Sembla ser un tema habitual.\nUna publicació compartida per Ryan Buell (@theryanbuell) el 26 d'octubre de 2019 a les 15:29 PDT\nPossiblement juntament amb el nou equip PRS, va investigar un orfenat embruixat a Gettysburg. 'No tinc gaire experiència treballant amb el dispositiu Kinect durant les investigacions, però em va semblar interessant com de sobte va passar molt de fred, ja que em van dir que estaven captant alguna cosa al vídeo al meu costat', va compartir. 'Vam experimentar molt a l'orfenat ahir a la nit'.\nprobabilitats d’aconseguir xinxes de l’hotel\nAleshores, Buell s'està filmant per a un nou espectacle? O té previst compartir experiències a través d’històries o del seu bloc? No ha actualitzat el seu bloc ni la seva llista d'aparicions. Tot i això, recentment va afegir mercaderies del 18è aniversari al seu lloc web. Els aficionats han preguntat en diverses ocasions si el programa tornarà, però Buell encara no ha fet cap anunci oficial.\nregistre de nadons de jessa seewald\nqui és el raper més famós\nels pitjors aparells de cuina


Placa de vidre antibalas d'alta duresa per a PC - YUYAO JIASIDA LÀMINA SOLAR CO., Ltd\nPC placa de vidre a prova de bales d'alta duresa\nHora: 2018-09-18 Colpeix:\nLa placa de vidre a prova de bales del PC es compon d'una combinació d'una pluralitat de capes de vidre i una capa de plàstic (polímer), i la capa de plàstic utilitza generalment a 12 placa de resistència mm-20 mm PC (placa sòlida de policarbonat). El policarbonat és transparent, suau, plàstic d'enginyeria dúctil amb una resistència a l'impacte molt alta, una sisena part del pes del vidre. A causa de la naturalesa suau de les molècules de policarbonat, quan se sotmet a un fort impacte, pot absorbir l’energia (energia cinètica) de la bala per autodeformació i estirament. Si la capa frontal no pot interceptar la bala, passarà a la següent capa de policarbonat, o fins i tot la següent capa. L’energia de la bala final serà absorbida pel policarbonat, de manera que no tingui prou energia per embrutar el següent tros de vidre.\nAnterior : Mercat de pel·lícules de policarbonat amb revestiment dur\nSegüent : Full de policarbonat aplicat a l'estadi nacional de Suècia


Exposició "Nparanpare", de Daniel Casanovas — Ajuntament de Tarragona\nEsteu aquí: Inici › Cultura › Agenda › 2018 › SCAN 2018 › Exposició "Nparanpare", de Daniel Casanovas\nExposició "Nparanpare", de Daniel Casanovas\n18/10/2018 a 09:00 a\n19/11/2018 a 20:00\nCoords: 41.1340638753, 1.24265670776\nINSPAI. Centre de la Imatge. Diputació de Girona - Festival SCAN Tarragona\nEscola d’Art i Disseny de Reus (EADR). Diputació de Tarragona\nFotògraf guanyador de la XVI Edició del Premi Joves Fotògraf(e)s de INSPAI, Centre de la Imatge de la Diputació de Girona.\nDaniel Casanovas (Salt, Girona,1994) construeix un discurs visual amb l’objectiu de canviar la idea preconcebuda que es té del continent africà segons la qual “és una massa homogènia on tot són guerres, fam i tristesa” i donar a conèixer l'”Àfrica de la felicitat”.\nPer donar cos a aquest reportatge fotogràfic, Daniel Casanovas s’ha centrat en deixar constància gràfica de la vida en el petit poblat de Boulembou, ubicat al bell mig de la sabana senegalesa i situat a 30 Km de Gàmbia.


Ana Carrasco, primera dona que lidera un Mundial de motociclisme\nGUANYADORA A IMOLA\nLa pilot de Kawasaki, de 21 anys, mana al Campionat de Supersport300 de la FIM amb la seva Kawasaki\nBarcelona - Dilluns, 14/05/2018 | Actualitzat a les 18:11 CEST\nLa pilot espanyola Ana Carrasco, de 21 anys, va aconseguir ahir la victòria al circuit d’Imola, va firmar el seu segon triomf, després del que va aconseguir, la temporada passada, a Portugal, es col·loca líder del Campionat del Món de Supersport300 de motociclisme i esdevé la primera dona que aconsegueix liderar un mundial organitzat per la Federació Internacional de Motociclisme (FIM).\nCarrasco va guanyar de forma incontestable davant del seu compatriota Borja Sánchez (ETG Racing) i l’italià Kevin Sabatucci (PROGP Racing) en una accidentada carrera en què hi va haver fins a tretze 13 caigudes.\nGarric (DS Junior Team) va partir des de la ‘pole position’, després d’haver dominat tots els entrenaments lliures del cap de setmana i es va convertir, també dissabte, en la primera dona que liderava una graella de sortida. La pilot murciana no va donar opció als rivals en tot el cap de setmana.\nDesprés de la victòria d’aquest diumenge a Imola, Ana Carrasco és la nova líder de la classificació general amb 48 punts, davant de Luca Grunwald (Alemanya, Freudenberg KTM), amb 45 punts, i Scott Deroue (Holanda, Motoport Kawasaki), amb 36. La pròxima cita del Campionat del Món serà en el circuit britànic Donington Park, del 25 al 27 de maig\nCarrasco va fer una carrera perfecta i només li va faltar un detall per obtenir el ‘grand chelem’: la volta ràpida. Curiosament, l’hi va arrabassar una altra dona, la seva amiga María Herrera.\nAna Carrasco i la seva Kawasaki creuen la meta d’Imola (Itàlia) com a guanyadores. / DS JUNIOR TEAM\nCarrasco va defensar a la perfecció la ‘pole’ i va aguantar la primera plaça en l’angle inicial. Es va mantenir en la posició de privilegi tota la prova. La seva victòria només va córrer perill quan se li van apropar Robert Schotman i Manu González, àlies ‘ManuGas’. Els tenia a menys d’un segon quan l’holandès va caure i l’espanyol no va poder esquivar-lo.\n"Estic molt contenta, la Kawasaki Ninja 400 ha anat molt bé. El DS Kawasaki Junior Team ha fet un treball formidable durant tot el cap de setmana. He aconseguit la ‘pole’, he guanyat la cursa i me’n vaig d’Imola com a líder del campionat. És gairebé impossible fer un cap de setmana millor. Ara és temps de pensar en la cursa següent i arribar preparada al 100% per a Donington Park. L’any passat vaig rodar més fort a Donington que a Imola, així que tinc moltes expectatives posades en la pròxima cita”r;, va comentar l’espanyola, que, des que va guanyar, l’any passat, a Portugal, té com a objectiu prioritari aconseguir el Mundial de Supersport300.


Clausura de Parelles artístiques amb Parelles musicals – Fundació Antiga Caixa de Manlleu\nClausura de Parelles artístiques amb Parelles musicals\nVic, 13 de juliol de 2018.\nProp de 500 persones van assistir divendres a la festa de clausura de la dotzena edició de Parelles Artístiques al Seminari Vic, que va tenir com a plat fort el concert de Parelles Musicals al Pati de l’Ós i l’exposició de les obres a l’espai expositiu, que es podrà visitar fins al 31 d’agost.\nLes diferents bandes estaven formades per Adrià Ballús, Coki, Ignasi Subirachs, Isabel Moreno, Kim “Benitez”, Marcel·lí Druguet, Nazari, “Noris”, Oriol Alarcon, Pep Poblet, Roger Usart, Steve, T. Bright, Valltucada, Víctor P, Ramon i Ricard Puigdomènech (aquest dos últims no va poder actuar al concert). Després de totes les actuacions, van pujar a l’escenari els diferents músics per tocar conjuntament “La Rambla”, de Quimi Portet. La Valltucada de la Vall de Ges, que també tenia entre els seus músics a persones vinculades a Osonament, van ser els encarregats d’obrir i tancar la festa. També es va comptar amb una actuació sorpresa a càrrec de Santi Serratosa i alumnes del seu taller de percussió corporal, que van acompanyar una cançó de Marcel·lí Drguet, Isabel Moreno i Nazari Giol.\nEl públic també va poder degustar un assortit de coques ideades i elaborades pel taller de cuina d’Osonament i la Cafeteria/restaurant del Seminari Vic. El taller de cuina d’Osonament fomenta l’autonomia de les persones que hi participen i l’alimentació saludable.


Troben el ciclista que va atropellar 1 nadó a Barcelona\nIdentifiquen el ciclista que va atropellar una àvia i la seva neta i va fugir a Barcelona\nLa Guàrdia Urbana va demanar ajuda a través de les xarxes per tal de localitzar-lo\nper Redacció 14/05/2019 11:07h\nLa Guàrdia Urbana de Barcelona ha aconseguit identificar el ciclista | Twitter | @barcelona_GUB\nLa Guàrdia Urbana de Barcelona ha aconseguit finalment identificar el ciclista que el passat 30 de març va atropellar una dona que portava la seva neta als braços a l'avinguda de la Diagonal de Barcelona, i que posteriorment va fugir del lloc dels fets. Després de l'incident, la policia de la ciutat comtal va demanar ajuda a través de les xarxes socials per tal de localitzar l'acusat, compartint diverses imatges seves aconseguides gràcies a les càmeres de seguretat de la zona, segons ha avançat aquest dimarts 'La Vanguardia'.\nLa resposta ciutadana ha estat massiva. La Guàrdia Urbana de Barcelona ha rebut durant tot aquest temps una onada de dades d'interès facilitades per persones que asseguraven reconèixer l'individu. Però el testimoni fonamental és el d'uns vianants que viatjaven en el mateix autobús que les víctimes, atropellades en baixar del vehicle. També havien aconseguit imatges del ciclista, que han ajudat a posar nom i cognom a l'acusat.\nEl dilluns es va citar l'home a declarar a les dependències de la Policia Local de la Zona Franca en qualitat d'investigat. Va quedar en llibertat, acusat d'un delicte contra la seguretat viària i un altre d'omissió al deure de socors.\nEl nadó ha evolucionat favorablement del traumatisme cranial que va patir\nL'accident va passar de matí, a l'altura del Palau Reial. La dona acabava de baixar de l'autobús i es disposava a col·locar el nadó al cotxet, quan va ser atropellada per la bicicleta. El ciclista però, no va aturar-se en cap moment per ajudar-los. La dona i el nen van caure a terra per l'envestida i el menor va patir un traumatisme cranial de pronòstic greu, del qual ha evolucionat favorablement.\nCommoció a València per l'atropellament mortal de Nacho, un futbolista de 14 anys\nALERTA: 2 incendis de matinada provoquen importants destrosses a Catalunya\nPànic a les presons catalanes per la descontrolada violència dels interns\nBarcelona Atropellament Guàrdia Urbana Barcelonès


Pavimenten dos trams del passeig Pere III malgrat la pluja - Regió7 :: El Diari de la Catalunya Central\nPavimenten dos trams del passeig Pere III malgrat la pluja\nEl projecte forma part del pla de xoc per millorar les calçades i l'espai públic de Manresa\njordi morros manresa 20.08.2019 | 23:16\nTreballs de pavimentació en un tram del Pere III, ahir al matí j.m.g.\nTreballs de pavimentació en un tram del Pere III, ahir al matí\nMalgrat els episodis de pluja que hi va haver ahir a Manresa, els treballs de pavimentació del passeig de Pere III i el carrer Creu Guixera es van poder fer amb normalitat. La previsió de mal temps i que en qualsevol moment pogués caure una tempesta van fer témer que els treballs previstos s'haguessin d'ajornar.\nNo va ser així. Es van poder dur a terme amb normalitat i fins i tot els treballadors de l'obra van agrair que refresqués tenint en compte que treballen amb asfalt i a altes temperatures, segons van explicar a Regió7.\nEls treballs de pavimentació que es realitzen dins el pla de xoc per millorar l'espai públic de la ciutat es va acostar ahir al centre de Manresa. Durant el matí es van pavimentar diversos trams del passeig de Pere III.\nEn sentit baixada es van concentrar en diversos punts entre la Bonavista el carrer Sèquia. La circulació en tot aquest tram es va tancar al trànsit a primera hora del matí i es va poder reobrir cap a les 12 del migdia. En sentit pujada en direcció a la Bonavista es va restringir la circulació entre la plaça Espanya i el carrer Sèquia. En tots dos casos es van habilitar recorreguts alternatius. Això no va evitar, però, que es generessin algunes cues de vehicles a la carretera de Santpedor en direcció a la Bonavista o a la mateixa rotonda. No engolia prou cotxes.\nPer fer les obres de pavimentació primer passa una fresadora pel lloc que s'ha de pavimentar per treure l'asfalt vell. Aquest es tira directament al remolc d'un camió. Després tota la zona es rega amb amb el que s'anomena un lligant adherent perquè la capa vella i la nova quedin fixades una a l'altra. Per sobre hi passa la màquina d'asfaltar, que és la que estén l'asfalt que transporten camions. Normalment tapat amb un tendal per mantenir al màxim la seva temperatura, que sol ser d'entre 140 i 150 graus. Darrere de la màquina asfaltadora hi passen les compactadores. En alguns punts, com els més pròxims a les voreres, l'asfalt vell es retira amb màquines piconadores manuals.\nÉs un procés ràpid que va permetre que ahir els operaris que van pavimentar els dos trams del passeig de Pere III es desplacessin posteriorment al Creu Guixera per dur a terme la mateixa operació. Es va pavimentar entre el carrer Llibertat i la carretera de Santpedor. En 24 o 48 hores tota la part pavimentada se senyalitzarà amb pintura.\nAvui és el torn de l'Alcalde Armengou i el carrer Cadí. Manresa


Afectades tres persones per un brot de tuberculosi a Barcelona\nL'Agència de Salut Pública de Catalunya (Aspcat) va informar de l'existència d'un brot de tuberculosi pulmonar a la comarca d'Osona. La infecció afecta tres persones. Els tres casos estan ingressats, en situació estable, seguint el corresponent tractament antituberculós i en règim d'observació directa.\nDues de les persones resideixen a Santa Eugènia de Berga i una a Vic (Barcelona). Arran de la detecció del primer cas de tuberculosi pulmonar, es va procedir a estudiar els seus contactes de cohabitació, entre els quals es va detectar un segon cas. Posteriorment, en l'estudi dels contactes laborals d'aquests dos casos, va ser quan es va detectar el tercer.\nEl Servei de Prevenció i Control de la Tuberculosi i Programes Específics de la subdirecció general de Vigilància i Resposta a Emergències de Salut Pública confirma que aquests casos han estat notificats pel Servei de Vigilància Epidemiològica de la Catalunya Central.\nla tuberculosi és una malaltia transmissible produïda per microbi Mycobacterium tuberculosi, que pot afectar diversos òrgans. Quan afecta els pulmons, es transmet per l'aire a través dels esternuts, la tos o la saliva. Els símptomes més freqüents de tuberculosi pulmonar són una tos que dura 15 dies o més, febre elevada, cansament i pèrdua de pes.\nLa mesura principal a prendre en cas de tuberculosi pulmonar és l'estudi dels contactes íntims de la persona afectada, per descartar-la i per tractar la malaltia o infecció tuberculoses, si es produeixen. Pel que fa a aquelles persones que conviuen amb un malalt de tuberculosi pulmonar, s'han de fer la prova de la tuberculina, que determinarà si han estat contagiades de la infecció. La tuberculosi és una malaltia que es pot curar si es segueix bé tot el tractament indicat pels professionals sanitaris.\nArtículo anteriorEl Suprem absol la tuitera Cassandra, en considerar que no va humiliar a les víctimes del terrorisme\nArtículo siguienteMario Casas en el Hormiguero: “Tenía diez kilos más y ¡ojo! le gustaba más a las mujeres”


Ly Ky Hotel Quy Nhon (Binh Dinh) Vietnam - Ofertes d'hotels amb els MILLORS DESCOMPTES EN LÍNIA\nDescompte a Ly Ky Hotel\nVeure tots els 208 allotjaments a Quy Nhon (Binh Dinh).\nXuân Diệu, Platja de la ciutat, Quy Nhon (Binh Dinh), Vietnam, 53000 - Veure al mapa\nTé alguna pregunta per a Ly Ky Hotel?\nMés informació sobre Ly Ky Hotel\nIdeal tant per a la diversió com per al relax, Ly Ky Hotel es troba a la zona de Platja de la ciutat de la ciutat de Quy Nhon (Binh Dinh). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nA Ly Ky Hotel, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, infermeria, servei de taxi, servei de compra d'entrades, servei de neteja diari.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Quy Nhon (Binh Dinh), faci de Ly Ky Hotel la vostra llar.\nComentaris d'Agoda (124)Comentaris de Booking.com (209)\nTots els tipus de viatgers (124)Viatger de Negocis (11)Parelles (38)Viatgers en solitari (17)Famílies amb infants petits (24)Famílies amb infants grans (12)Grups (22)\nDeluxe room is pretty spacious and nice view, only minus is that the road right in front of the hotel is under construction.\nNice, Clean, Close to the Beach.


Elscliks: de març 2009\nUns desvestint-se i altres cosint nous vestits.\nAquest més de març el capitalisme i la seva amant democràcia representativa estan perdent els papers. Nois i noies això s’acaba, el sistema s’evidencia ell mateix i els seus pares i padrins ja no saben què fer per mantenir-lo fresc i crescudet.\nEn Maragall, ministre d’educació, mirant cap a un altre lloc i no escoltant les demandes històriques de l’educació pública del nostre país, Dídac Ramírez i les empreses que hi ha darrera les universitats catalanes imposen, al estil grisos que tants records han portat a uns quants, el Pla de Bolonya. ERO’s aquí i ERO’s allà, les empreses grans, petites i mitjanes van obrint, setmana a setmana, nous expedients de regulació, i aquí al barri l’Escola Bressol Guinbó continua amb la manca d’espai i conseqüentment veu limitada la seva capacitat i nombre de places.\nEl bo i millor del sistema ,que mai pararia de créixer, trontolla i o fa de valent. Són aquells pilars que el sostenen i que a la vegada el poden destruir que estan d’efervescència innovadora i canviant. El món educatiu i els seus agents han pres la humil decisió de no retrocedir, han aixecat la veu i han cridat ben alt que les coses poden i han de canviar, que s’ha de guanyar la batalla d’allò públic en deteniment de les ànsies privatitzadores d’aquests autoanomenats socialdemòcrates. Pel bé de totes se’ls hauria d’escoltar.\nPublicat per elscliks a 13:19 Cap comentari:\nUns desvestint-se i altres cosint nous vestits. ...


7 NOTÍCIES + 7 IMATGES DE SFG – Ràdio Sant Feliu 107.0 FM\n7 NOTÍCIES + 7 IMATGES DE SFG\nBy Paul Marca|2014-10-14T16:15:54+02:0014 d'octubre de 2014|Sense categoria|Comentaris tancats a 7 NOTÍCIES + 7 IMATGES DE SFG\nJORNADA CONSCIENCIACIÓ ATURADA CARDÍACA DE CREU ROJA\nAquest dijous, 16 d’octubre de 10:00 a 12:00 hores es celebrarà la II Jornada Europea de Conscienciació de l’Aturada Cardíaca sota el lema “Les teves mans poden salvar la vida d’una persona estimada”.\nCreu Roja convida gratuïtament a tota la població interessada a participar en aquest taller on es presentarà el Desfibril·lador, la cadena de supervivència i ajudaran a realitzar suport vital bàsic.\nCal fer la inscripció al telèfon: 972.82.22.00 o al correu formaciosantfeliu@creuroja.org\nVIII DESFILADA CANINA A SANT FELIU\nEl proper diumenge, 19 d’octubre, als Jardins Juli Garreta de Sant Feliu de Guíxols, VIII Desfilada Canina amb la següent programació:\n9:00 h. Inscripcions\n10:30 h. Exhibició de detecció de drogues de la Unitat Canina de la Guàrdia Civil i de la Unitat de la Policia Local de Castell-Platja d’Aro.\n11:30 h. Inici de la desfilada de gossos de totes les races. Obsequi per a tots els participants.\n12:45 h. Inici de la desfilada de galgos adoptats i en adopció.\n13:15: Lliurament de premis. La decissió del jurat serà inapelable. Per als cadells caldrà presentar la cartilla de vacunació.\nOrganitza Galgos 112.com amb la col·laboració de l’Ajuntament de Sant Feliu.\nCURSA SOLIDÀRIA DE LLARGA DISTÀNCIA\nUn grup d’esportistes independents ha organitzat per aquest cap de setmana una cursa solidària de llarga distància per muntanya,100 km amb 4000 metres de desnivell positiu repartits en tres etapes: divendres nit etapa nocturna de 18 km, dissabte etapa de 50km i diumenge etapa de 32km.\nEls 30 participants inscrits conviuran en el Parc Aventura els tres dies, on dormiran en tendes de campanya. Una de les condicions per ha participar ha estat la de fer una aportació d’aliments per als més necessitats que es destinaran a Càritas. Les sortides i arribades es faran al Parc Aventura partint el divendres a les 20:30 h, el dissabte i diumenge a les 7:00 h.\nSEGON CONCERT DEL CICLE TROBA D’OR AL MONESTIR\nEl passat dissabte 11 d’octubre unes quaranta persones van assistir al primer dels concerts del cicle de música “troba d’or”, que consta de quatre recitals de diferents solistes i grups, amb una activitat artística que es mou entre la música i la poesia, únic nexe d’unió entre les diferents propostes i que aquest dissabte 18 d’octubre comptarà amb l’actuació de Xavier Baró, amb “Allau d’estrelles solitàries”,una obra singular i intensa que neix de la necessitat de trencar el silenci entorn el drama social que el poder econòmic, emparat pel poder polític han provocat, dibuixant un negre mapa del món. Cançons que són testimoni del seu temps; la raó de ser de tot trobador, ancestral o contemporani. Sant Feliu de Guíxols acollirà una de les primeres presentacions del nou espectacle en gira; una cita ineludible amb un concert excepcional a la Sala Abat Panyelles, a les 19:30h. Preu: 8€ (entrada general) / 7€ (socis)\nVenda d’entrades: 1 hora abans de l’inici de l’espectacle a la recepció del Museu.\nMés informació: Tel. 972821575\nEXPOSICIÓ D’EMILIA LENKIEWICZ A L’AJUNTAMENT\nFins el 26 d’octubre, al Pati de l’Ajuntament de Sant Feliu, “Paisatges femenins de pintura i escultura”, exposició de pintures i escultures d’Emilia Lenkiewicz de dilluns a dissabte de 10 a 13 h i de 17 a 19 h. Dijous a la tarda i dissabte al matí tancat.\nEmilia Lenkiewicz (Bialystok, Polònia, 13/7/1987), és llicenciada en Crítica i Promoció d’Art (Facultat d’educació d´Art) per la Universitat de Belles Arts de Poznan, a més d’ estar diplomada en les especialitats d’Artista teixidora, Pintora i Història de l’Art.\nEmilia és una artista activa, ha realitzat diverses exposicions en països com Polònia, Rusia, Alemanya i Espanya. Ja va exposar en aquest mateix espai l’octubre de 2012.\nPROVES DE SELECCIÓ D’UN TÈCNIC DE SUPORT AODL\nL’Ajuntament de Sant Feliu fa públiques les bases per a la contractació temporal per obra o servei, pel termini d’un any i mitjançant el procediment de selecció d’un tècnic de suport Agent d’Ocupació i Desenvolupament Local (AODL), especialista en temes de promoció i dinamització del turisme, per a realitzar les següents tasques: creació de nous productes turístics i campanyes de promoció, promoció dels actius turístics del municipi i dinamització del sector per a cercar nous mercats.\nLes retribucions brutes anuals atribuïdes són de 33.221,88 € amb una jornada del 100%.\nLes bases per a la participació les trobareu en l’arxiu .pdf que us adjuntem: BASES\nAmb l’enunciat “Ara és l’hora d’entrar a l’anella!” s’anuncia un curset de sardanes per a adults al primer pis del Nou Casino La Constància, cada dimarts de 18.00h a 19.30h, que anirà des del 21 d’octubre fins el 16 de desembre al preu de 6 euros.\nPer més informació: guixolssardanes@gmail.com o bé al telèfon 650 08 80 83, a partir de les 19h (Laura Cervera). Capacitat mínima: 10 persones i un màxim de 20 places.\nOrganitza: Agrupació Amics de la Sardana.